Heiligmaking - www.bybelkennis.co.za
A life of humility is not an option for a believer to choose or reject. It is a command of God. —Jerry Bridges
Wat sal ons dan sê? (Romeine 6:1). Paulus het pas al die voordele wat voortspruit uit ons vryspraak deur geloof beskryf – die vrugte as gevolg van die evangelie. En dan: Wat nou? Hoe moet ons hierop reageer? Wat kan ons sê van die triomf van genade oor die sonde en die dood? Kan ek maar voortgaan en aanhou sondig? Beslis nie! Ons moet nie eers daaraan dink nie.. God het nooit bedoel dat vryspraak deur geloof ‘n lisensie is om te sondig nie.
Natuurlik kan geen goeie werke my vryspraak verkry nie, maar ek word vrygespreek om goeie werke te doen. Die vrugte van ware geloof en vryspraak is dat ons meer na die beeld van Christus verander word. As ons ware geloof het, is goeie werke op een of ander stadium onvermydelik. ‘n Persoon wat vrygespreek is, is ‘n veranderde persoon. Ons kan nie geloof hê as die Heilige Gees ons nie verander het nie. Ons kan nie die Heilige Gees hê wat die gesindheid van ons harte verander, sonder dat ons lewens verander nie. Ons kan nie vir Christus as ons Verlosser ontvang sonder om op ons knieë voor Hom te staan en te erken dat Hy Here is nie. Dit beteken nie ons is volmaak nie, maar ons is anders.
Met ons vryspraak verander ons lewens en begin die proses van heiligmaking. As ons ons geloof bely het en ons lewens verander nie, moet ons vra of daardie belydenis opreg was. Natuurlik gaan die stryd teen die sonde in ons hele lewe aan. Vryspraak is onmiddellik; heiligmaking is ‘n proses wat met ons vryspraak begin. Hierdie proses word voltooi met ons verheerliking in die hemel. Dit is die Heilige Gees wat hierdie proses van heiligmaking bemagtig.
Laaste 7 Dae: 5,965
Laaste 30 Dae: 26,671
Laaste 365 Dae: 274,947